14/11/2011 | Administración LocalMunicipal
Arzúa
Avocación e restitución competencia delegada da Xunta de Goberno Local

O Sr. alcalde, con data 1 de setembro de 2011, dictou o seguinte Decreto: Este alcalde delegou diversas atribucións na Xunta de Goberno Local, en virtude dun decreto ditado o día 11 de xullo de 2011, entre elas as contratacións de toda clase, cando o seu importe non supere o 10% dos recursos ordinarios do orzamento municipal. E Resultando que, antes do día 15 de setembro, será necesario presentar a documentación xustificativa da adquisición dunha biotrituradora, para cuxa adquisición concedeuse a este Concello unha subvención por importe de 17.307 euros pola Consellería de Presidencia, Administracións Públicas e Xustiza, ao abeiro da Orde de 10 de febreiro de 2011, pola que se regula a convocatoria de subvencións e criterios de repartición do Fondo de Compensación Ambiental. Resultando que este Concello precisa adquirir dita máquina biotrituradora, para ser destinada aos servizos municipais de limpeza e mantemento, co fin de desfacer e transformar os restos e desfeitos vexetais en compost de alta calidade. Resultando que, para poder completar esa documentación xustificativa, será preciso realizar unha serie de trámites cuxa demora podería ocasionar que non se poidera presentar dentro de prazo a documentación requerida, dado o escaso periodo de tempo que resta ata dito día. Considerando que, conforme se dispón no artigo 114 nº 3 a renovación ou modificación das delegacións adoptaranse coas mesmas formalidades esixidas para o seu outorgamento. Tras comentar esta situación cos restantes membros da Xunta de Goberno Local, esta Alcaldía RESOLVEU: Primeiro.- Modificar o decreto ditado o día 11 de xullo de 2011, sobre delegacións de atribucións na Xunta de Goberno Local, no sentido de que a atribución propia do alcalde para levar a cabo toda clase de contratacións, cando o seu importe non supere o 10% dos recursos ordinarios do orzamento municipal, que delegara na Xunta de Goberno Local, a través do citado decreto; queda avocada para o único suposto de levar a cabo a adxudicación do contrato menor a favor da empresa que presente a oferta mais ventaxosa para este Concello desde o punto de vista económico, en canto á adquirir a máquina biotrituradora que foi obxecto de subvención. Segundo.- Concretar que, tan pronto sexa realizada a adquisición de dita máquina biotrituradora, quedará sen efecto a avocación desta atribución delegada; volvendo a ser competencia da Xunta de Goberno Local a contratación de toda clase de contratos –sen excepción- cando o seu importe non supere o 10% dos recursos ordinarios do orzamento municipal. Terceiro.- Da presente resolución darase conta ao Pleno do Concello na primeira sesión que celebre, e publicarase no Boletín Oficial da Provincia; sen prexuízo de surtir efectos: a) Desde o día seguinte ao da data deste decreto.- En canto se refiere á avocación da citada atribución, e b) Desde o día seguinte ao que se adxudique o contrato de subministro e se xustifique o destino da subvención concedida.- En canto se refire á restitución de dita atribución na Xunta de Goberno Local, nos mesmos termos que figuraban no decreto ditado o día 11 de xullo de 2011. En Arzúa, a 25 de outubro de 2011. O que se fai público, en cumplimento do disposto no artigo 31 nº 4 do Regulamento orgánico municipal. O alcalde Asdo: José Luis García López